SL Uradni list Evropske unije L 203/4

UREDBA KOMISIJE (ES) št. 1134/2006

z dne 25. julija 2006

o spremembi in popravku Uredbe (ES) št. 795/2004 o podrobnih pravilih za izvajanje sheme enotnega plačila, predvidenega v Uredbi Sveta (ES) št. 1782/2003

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) št. 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (1) ter zlasti člena 145(d) in člena 155 Uredbe,

ob upoštevanju naslednjega:

(1) Uredba Komisije (ES) št. 795/2004 z dne 21. aprila 2004 o podrobnih pravilih za izvajanje sheme enotnega plačila, predvidenega v Uredbi Sveta (ES) št. 1782/2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete (2) od leta 2005 dalje uvaja izvedbena pravila za shemo enotnega plačila.

(2) Priloga I k Uredbi (ES) št. 795/2004 določa datum, od katerega se gojenje naknadnih posevkov lahko začasno dovoli v regijah, kjer se žita običajno žanjejo prej zaradi podnebnih razlogov, kakor je določeno v členu 51(b) Uredbe (ES) št. 1782/2003. Na zahtevo Španije in Francije je treba za ti državi članici določiti navedeni datum.

(3) Ob dodajanju novih odstavkov k členu 48a Uredbe (ES) št. 795/2004 je bila storjena napaka. Z uredbama Komisije (ES) št. 1701/2005 (3) in (ES) št. 2183/2005 (4) sta bila dodana odstavka, ki sta bila oba oštevilčena z 10. Zaradi jasnosti je treba nepravilno oštevilčena odstavka, ki bi lahko privedla do zmede, zamenjati s pravilno oštevilčenima odstavkoma.

(4) Prav tako je bila storjena napaka v besedilu odstavka 10, ki je bil dodan z Uredbo (ES) št. 2183/2005, v skladu s katerim lahko Malta in Slovenija v letu 2006 odobrita pomoč za oljčne nasade. Največji zneski, določeni v navedenem odstavku, niso pravilni, saj bi morali ustrezati zneskom, ki bi morali biti izračunani za enotno plačilo. Ti morajo torej ustrezati komponenti za oljčno olje za države članice, ki je za leto 2006 navedena v Prilogi VIIIa k Uredbi (ES) št. 1782/2003. Navedeno določbo je zato treba ustrezno popraviti.

(5) Uredbo (ES) št. 795/2004 je zato treba ustrezno spremeniti in popraviti.

(6) Ukrepi, predvideni s to uredbo, so v skladu z mnenjem Upravljalnega odbora za neposredna plačila –

SPREJELA NASLEDNJO UREDBO:

Člen 1

Priloga I k Uredbi (ES) št. 795/2004 se nadomesti z besedilom Priloge k tej uredbi.

Člen 2

Odstavek 10, kakor je bil dodan z Uredbo (ES) št. 2183/2005, in odstavek 11 člena 48a Uredbe (ES) št. 795/2004, se nadomestita z naslednjim:

„11. Malta in Slovenija lahko v letu 2006 odobrita pomoč za oljčne nasade na hektar GIS za oljke največ petim kategorijam površin z oljčnimi nasadi, ki jih ti državi določita v skladu s členom 110i(2) Uredbe (ES) št. 1782/2003, in sicer v okviru zneskov, določenih na 0,047 mio EUR oziroma 0,120 mio EUR. 12. Za Slovenijo se še naprej uporabljata člena 12 in 13 uredbe Sveta (EGS) št. 1696/71 (5) in uredba Sveta (ES) št. 1098/98 za pridelek v letu 2006 in do 31. decembra 2006 (6).

Člen 3

Ta uredba začne veljati na dan objave v Uradnem listu Evropske unije.

Člen 2 se uporablja od 1. januarja 2006.

Ta uredba je v celoti zavezujoča in se neposredno uporablja v vseh državah članicah. V Bruslju, 25. julija 2006 Za Komisijo Mariann FISCHER BOEL Članica Komisije

(1) UL L 270, 21.10.2003, str. 1. Uredba, kakor je bila nazadnje spremenjena z Uredbo (ES) št. 319/2006 (UL L 58, 28.2.2006, str. 32).

(2) UL L 141, 30.4.2004, str. 1. Uredba, kakor je bila nazadnje spremenjena z Uredbo (ES) št. 658/2006 (UL L 116, 29.4.2006, str. 14).

(3) UL L 273, 19.10.2005, str. 6.

(4) UL L 347, 30.12.2005, str. 56.

(5) UL L 175, 4.8.1971, str. 1.

(6) UL L 157, 30.5.1998, str. 7.“